《湛上人钟秀楼诗楼在四明东湖上》
明代·陶谊

百尺楼居耸碧霄，天开图画足逍遥。
一帆春雨来湖口，两岸青山落树腰。
夜坐翻经香欲冷，诗成倚柱酒微消。
东还拟遂登临兴，惭愧无才趁早朝。

作者简介：字汉生，天台人。洪武（一三六八至一三九八）中用荐起家，官至礼部员外。有诗刊明雅颂。书体圆活，似蔡卞一类。《大观录》。